**Supplement til indkaldelsen til ekstraordinær generalforsamling**

De tre tilbud forholder sig alle til det samme, professionelt udfærdigede udbudsmateriale og omfatter a) reparation af eventuelle skader på facaderne med STO-puds, b) algeafvaskning af facaderne samt c) maling af facaderne med STO-maling.

Tilbuddene er omfattet af fortrolighed, så bestyrelsen kan ikke rundsende dem i deres helhed, men tilbudspriserne er, som følger (alle priser nedenfor er inkl. moms):

* Tilbud 1: 4.673.714 kr.
* Tilbud 2: 2.232.000 kr.
* Tilbud 3: 2.249.625 kr.

På grundejerforeningens malekonto står der i skrivende stund 1.536.172 kr.

Herfra skal der trækkes 58.750 kr. i konsulentsalær, så vi har reelt 1.477.422 kr.

Frem til sommeren 2024 vil der indgå yderligere 147.500 kr. fra kontingentbetalingen, og med den allerede vedtagne ekstrabetaling på 5.000 kr. pr. hus giver det os fra sommeren 2024 et rådighedsbeløb på **1.919.922 kr.**

Det er desværre ikke nok. I indkaldelsen har vi skitseret mulige løsninger, som vi ser frem til at diskutere på den ekstraordinære generalforsamling.

På bestyrelsens vegne

Henrik Kaare Nielsen